nibzard/narodne-novine-full-text-markdown huggingface dataset:
### NN 42/2025 (10.3.2025.), Odluka o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Hrvatski zavod za zdravstveno osiguranje

584

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13., 137/13., 98/19. i 33/23.) i članka 26. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 21. izvanrednoj sjednici održanoj 5. ožujka 2025. godine, uz suglasnost ministrice zdravstva, donijelo je

ODLUKU

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17.- ispravak, 30/18., 35/18. – ispravak 119/18., 32/19., 62/19., 94/19., 104/19., 22/20., 84/20., 123/20, 147/20., 12/21., 45/21., 62/21., 144/21., 10/22., 63/22., 68/22., 78/22., 115/22. 133/22., 156/22., 7/23. – ispravak, 14/23., 37/23., 50/23. ispravak, 58/23., 131/23., 134/23., 25/24., 51/24., 77/24., 118/24., 129/24.-ispravak i 16/25.) u Tablici iz članka 89. stavka 3, brišu se podaci pod šifrom LAB06.

Iza šifre LAB05 dodaje se nova šifra LAB07 s podacima kako slijedi:

»

|  |  |  |  |  |  |
| --- | --- | --- | --- | --- | --- |
| 6. | LAB07 | Probir na porodičnu hiperkolesterolemiju | Laboratorijska dijagnostika | Uključuje ukupni kolesterol, trigleceride, HDL-kolesterol i LDL-kolesterol-računski.  Pretragu se naručuje u sklopu sistematskog pregleda za upis djece u prvi razred osnovne škole u djelatnosti preventivno odgojnih mjera za zdravstvenu zaštitu školske djece i studenata. | 7,13 |

«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/25-01/59

Urbroj: 338-01-01-25-01

Zagreb, 5. ožujka 2025.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 42/2025 (10.3.2025.), Odluka o izmjeni Odluke o osnivanju Savjeta za razvoj civilnoga društva

VLADA REPUBLIKE HRVATSKE

582

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 7. ožujka 2025. donijela

ODLUKU

O IZMJENI ODLUKE O OSNIVANJU SAVJETA ZA RAZVOJ CIVILNOGA DRUŠTVA

I.

U Odluci o osnivanju Savjeta za razvoj civilnoga društva (»Narodne novine«, broj 14/21.), u točki IV. podtočka a) mijenja se i glasi:

»a) tijela javne vlasti i to:

– Ministarstva znanosti, obrazovanja i mladih

– Ministarstva rada, mirovinskoga sustava, obitelji i socijalne politike

– Ministarstva demografije i useljeništva

– Ministarstva zdravstva

– Ministarstva kulture i medija

– Ministarstva hrvatskih branitelja

– Ministarstva financija

– Ministarstva gospodarstva

– Ministarstva zaštite okoliša i zelene tranzicije

– Ministarstva vanjskih i europskih poslova

– Ministarstva pravosuđa, uprave i digitalne transformacije

– Ministarstva regionalnoga razvoja i fondova Europske unije

– Ministarstva turizma i sporta

– Ureda predsjednika Vlade Republike Hrvatske

– Ureda za ljudska prava i prava nacionalnih manjina

– Ureda za udruge

– Nacionalne zaklade za razvoj civilnoga društva«.

II.

Članovi Savjeta za razvoj civilnoga društva, imenovani sukladno Odluci o osnivanju Savjeta za razvoj civilnoga društva (»Narodne novine«, broj 14/21.), u kojima nije došlo do izmjena naziva tijela javne vlasti, nastavljaju s radom do novog saziva Savjeta za razvoj civilnoga društva. U tijelima javne vlasti kod kojih je došlo do izmjena naziva zatražit će se imenovanja članova i zamjenika članova Savjeta za razvoj civilnoga društva u roku od 30 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/68

Urbroj: 50301-04/32-25-2

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 44/2025 (12.3.2025.), Obavijest o podnesenom zahtjevu za odobrenje izmjene Specifikacije proizvoda za zaštićenu oznaku zemljopisnog podrijetla »Dalmatinski pršut«

Ministarstvo poljoprivrede, šumarstva i ribarstva

597

Ministarstvo poljoprivrede, šumarstva i ribarstva na temelju članka 91. stavka 6. Zakona o poljoprivredi (»Narodne novine«, br. 118/18., 42/20., 127/20. – Odluka USRH, 52/21., 152/22. i 152/24.) objavljuje

OBAVIJEST

O PODNESENOM ZAHTJEVU ZA ODOBRENJE IZMJENE SPECIFIKACIJE PROIZVODA ZA ZAŠTIĆENU OZNAKU ZEMLJOPISNOG PODRIJETLA »DALMATINSKI PRŠUT«

1. Ministarstvo poljoprivrede, šumarstva i ribarstva (u daljnjem tekstu: Ministarstvo) zaprimilo je Zahtjev za odobrenje izmjene Specifikacije proizvoda za zaštićenu oznaku zemljopisnog podrijetla »Dalmatinski pršut« (u daljnjem tekstu: Zahtjev), od podnositelja zahtjeva Udruga Dalmatinski pršut, Templarska 12, 21 0000 Split.

2. Sukladno članku 91. stavku 6. Zakona o poljoprivredi (»Narodne novine«, br. 118/18., 42/20., 127/20. – Odluka USRH, 52/21., 152/22. i 152/24., u daljnjem tekstu: Zakon), nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda za zaštićenu oznaku zemljopisnog podrijetla »Dalmatinski pršut«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev u skladu s člankom 91. stavkom 7. Zakona.

Klasa: UP/I-310-26/25-01/1
 Urbroj: 525-13/905-25-3
 Zagreb, 25. veljače 2025.

Potpredsjednik Vlade
 i ministar
 David Vlajčić, v. r.
### NN 44/2025 (12.3.2025.), Odluka o izmjenama i dopunama Odluke o lokalnim porezima Grada Popovače

Grad Popovača

598

Na temelju članka 17. Statuta Grada Popovače (»Službene novine Grada Popovače« br. 6/15 – pročišćeni tekst, 1/18, 2/21), članka 42. stavka 1. Zakona o lokalnim porezima (»Narodne novine« broj 115/16, 101/17, 114/22, 114/23 / 152/24), Gradsko vijeće Grada Popovače, na 40. sjednici održanoj 20. veljače 2025. godine donijelo je

ODLUKU

O IZMJENAMA I DOPUNAMA ODLUKE O LOKALNIM POREZIMA GRADA POPOVAČE

Članak 1.

U Odluci o lokalnim porezima Grada Popovače (»Službene novine Grada Popovače« 12/23) članak 2. mijenja se i glasi:

Gradski porezi jesu:

1. porez na potrošnju

2. porez na nekretnine.

Članak 2.

Naslov ispred članka 7. i članak 7. mijenjaju se i glase:

IV. POREZ NA NEKRETNINE

Porez na nekretnine na području Grada Popovače plaća se godišnje u visini od 2,00 eura/m² korisne površine nekretnine.

Članak 3.

Članak 8. mijenja se i glasi:

Nekretnina je svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju. Nekretninom se ne smatraju gospodarstvene zgrade koje služe samo za smještaj poljoprivrednih strojeva, oruđa i drugog pribora te nekretnine za koje se prema odluci o komunalnoj naknadi određuje koeficijent namjena za proizvodni ili neproizvodni poslovni prostor.

Članak 4.

Članak 9. mijenja se i glasi:

Porez na nekretnine plaćaju domaće i strane, pravne i fizičke osobe koje su vlasnici nekretnina na području Grada Popovače na dan 31. ožujka godine za koju se utvrđuje porez. Ako se ne može utvrditi vlasnik, porez na nekretnine plaća korisnik nekretnine određen prema odredbama propisa kojim se uređuje komunalno gospodarstvo.

Porez na nekretnine plaća se u roku od 15 dana od dana dostave rješenja o utvrđivanju poreza.

Članak 5.

Članak 10. mijenja se i glasi:

Obveznik poreza na nekretnine dužan je nadležnoj poreznoj upravi i Gradu Popovači do 31. ožujka godine za koju se utvrđuje porez na nekretnine dostaviti podatke koji se odnose na mjesto gdje se nalazi objekt, korisnu površinu, podatke o poreznom obvezniku te ostale podatke bitne za utvrđivanje obveze plaćanja poreza na nekretnine.

Članak 6.

Članak 11. mijenja se i glasi:

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija – Porezna uprava.

PRIJELAZNE I ZAVRŠNE ODREDBE

Članak 7.

Postupci utvrđivanja poreza započeti po odredbama Odluke o lokalnim porezima Grada Popovače (»Službene novine Grada Popovače« broj 12/2023), koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Popovače (»Službene novine Grada Popovače« broj 12/2023).

Članak 8.

Ova Odluka objavit će se u »Narodnim novinama« i »Službenim novinama Grada Popovače«, a stupa na snagu osmoga dana od dana objave.

Klasa: 021-05/25-01/01
 Urbroj: 2176/16-01-25-3
 Popovača, 20. veljače 2025.

Predsjednik
 Gradskog vijeća
 Saša Jagarčec, v. r.
### NN 46/2025 (14.3.2025.), Indeks proizvođačkih cijena industrijskih proizvoda na domaćem tržištu u veljači 2025.

Državni zavod za statistiku

611

Državni zavod za statistiki objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U VELJAČI 2025.

Indeks proizvodačkih cijena industrijskih proizvoda na domaćem tržištu u veljači 2025. u odnosu na siječanj 2025. iznosi 100,3.

Klasa: 954-01/25-01/01

Urbroj: 555-01-05-03-02-25-6

Zagreb, 11. ožujka 2025.

Glavna ravnateljica
 Lidija Brković, v. r.
### NN 46/2025 (14.3.2025.), Odluka o naknadi za razvoj trgovačkog društva Baranjski vodovod d.o.o.

Baranjski vodovod d.o.o. Beli Manastir

614

Na temelju članka 52. Zakona o financiranju vodnoga gospodarstva, (»Narodne novine«, br. 153/09, 90/11, 56/13, 154/14, 119/15, 120/16, 127/17, 66/19 i 36/24) i članka 23. stavka 1. postavka 4. Zakona o vodnim uslugama (»Narodne novine« br. 66/19), Skupština trgovačkog društva Baranjski vodovod d.o.o. Beli Manastir na 52. sjednici održanoj 25. veljače 2025. godine, većinom glasova u skladu s člankom 24. stavkom 2. i 3. Zakona o vodnim uslugama, donijela je

ODLUKU

O NAKNADI ZA RAZVOJ

Članak 1.

Na području pružanja vodnih usluga Baranjski vodovod d.o.o. Beli Manastir (dalje u tekstu: javni isporučitelj vodnih usluga) koje čine područja: Grada Belog Manastira, Općine Popovac, Općine Petlovac, Općine Draž, Općine Kneževi Vinogradi i Općine Čeminac plaća se naknada za razvoj.

Članak 2.

Obveznik naknade za razvoj obveznik je plaćanja cijene vodne usluge uz koju se obračunava naknada za razvoj.

Članak 3.

Osnovica naknade za razvoj je kubični metar (m3) isporučene vodne usluge iz članka 2. ove Odluke.

Članak 4.

Naknada za razvoj uvodi se u jednoj visini na uslužnom području, i iznosi 0,26 eura po osnovici iz stavka 3. ove Odluke (eur/m3).

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Prihodi od naknade za razvoj koriste se za financiranje gradnje komunalnih vodnih građevina sukladno važećem Planu gradnje komunalnih vodnih građevina koji je objavljen na internetskoj stranici Javnog isporučitelja vodnih usluga, www.baranjski-vodovod.hr.

Članak 8.

Nadzor nad obračunom i naplatom naknada za razvoj provodi Nadzorni odbor Javnog isporučitelja vodnih usluga.

Članak 9.

Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 7. ove Odluke.

Članak 10.

Ova Odluka objavit će se u »Narodnim novinama« i stupa na snagu osmoga dana od dana objave u »Narodnim novinama«.

Beli Manastir, 25. veljače 2025.

Predsjednik Skupštine
 Baranjskog vodovoda d.o.o. Beli Manastir
 Goran Hes, v. r.
### NN 50/2025 (19.3.2025.), Pravilnik o dopuni Pravilnika o utvrđivanju naknada za šumu i šumsko zemljište

MINISTARSTVO POLJOPRIVREDE, ŠUMARSTVA I RIBARSTVA

651

Na temelju članka 61. stavka 9. Zakona o šumama (»Narodne novine«, br. 68/18., 115/18., 98/19., 32/20., 145/20., 101/23. i 36/24.), ministar poljoprivrede, šumarstva i ribarstva donosi

PRAVILNIK

O DOPUNI PRAVILNIKA O UTVRĐIVANJU NAKNADA ZA ŠUMU I ŠUMSKO ZEMLJIŠTE

Članak 1.

U Pravilniku o utvrđivanju naknada za šumu i šumsko zemljište (»Narodne novine« br. 12/20., 121/20., 43/24. i 102/24.) u članku 3. iza stavka 3. dodaje se stavak 4. koji glasi:

»(4) Naknada za izdvajanje iz šumskogospodarskog područja Republike Hrvatske, u slučajevima darovanja nekretnina sukladno posebnom propisu kojim je uređeno raspolaganje nekretninama u vlasništvu Republike Hrvatske u korist jedinica lokalne i područne (regionalne) samouprave te u korist tijela državne uprave, umanjuje se za 99 %.«.

Članak 2.

Nedovršeni postupci izračuna naknade započeti prema odredbama Pravilnika o utvrđivanju naknada za šumu i šumsko zemljište (»Narodne novine« br. 12/20., 121/20., 43/24. i 102/24.) dovršit će se prema odredbama ovog Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/12

Urbroj: 525-10/593-25-2

Zagreb, 7. ožujka 2025.

Potpredsjednik Vlade
 i ministar
 David Vlajčić, v. r.
### NN 50/2025 (19.3.2025.), Pravilnik o izmjenama i dopunama Pravilnika o Diplomatskoj akademiji i polaganju savjetničkog ispita

Ministarstvo vanjskih i europskih poslova

648

Na temelju članka 37. stavak 3. i članka 38. stavak 5. Zakona o vanjskim poslovima (»Narodne novine«, broj 48/1996., 72/2013., 127/2013., 39/2018., 98/2019. i 152/2024.), donosim

PRAVILNIK

O IZMJENAMA I DOPUNAMA PRAVILNIKA O DIPLOMATSKOJ AKADEMIJI I POLAGANJU SAVJETNIČKOG ISPITA

Članak 1.

U Pravilniku o Diplomatskoj akademiji i polaganju savjetničkog ispita (»Narodne novine«, broj 64/2015. i 17/2016.) članak 7. stavak 1. mijenja se i glasi:

»Temeljni oblici usavršavanja su: Jednogodišnji stručni diplomatski studij (u daljnjem tekstu: Jednogodišnji studij) i (semestralni) Kratki stručni diplomatski studij (u daljnjem tekstu: Kratki studij).«

Stavak 3. mijenja se i glasi:

»Polaznici Kratkog studija su profesionalni diplomati, državni službenici Ministarstva, kao i drugih državnih institucija i tijela državne i javne uprave i/ili drugi dionici iz akademske, kulturne i gospodarske zajednice, sa završenim specijalističkim diplomskim stručnim studijem (razina 7.1.st HKO-a) ili završenim sveučilišnim diplomskim studijem te integriranim preddiplomskim i diplomskim sveučilišnim studijem (razina 7.1.sv HKO-a), a koji se u području svog djelokruga poslova bave međunarodnom suradnjom.«

Članak 2.

U članku 8. iza stavka 1. dodaje se novi stavak 2. i glasi:

»Kratki studij održava se s ukupnim trajanjem do 150 nastavnih sati u razdoblju od dva do šest mjeseci, u skladu s odlukom Vijeća Diplomatske akademije i načelnika Diplomatske akademije, a uz suglasnost ministra.«

Dosadašnji stavci 2. i 3. postaju stavci 3. i 4.

Članak 3.

U članku 9. stavku 1. i 3. riječi »Specijalističkog studija diplomacije« zamjenjuju se riječima »Kratkog studija«.

Članak 4.

U članku 15. iza stavka 4. dodaju se stavci 5. i 6. koji glase:

»Uvjet za završetak Kratkog studija je uspješno polaganje završnog pisanog diplomatskog ispita. Nakon položenog završnog pisanog diplomatskog ispita, polazniku Kratkog studija izdaje se potvrda o uspješno završenom studiju.

Potvrda o uspješno završenom Jednogodišnjem studiju jednakovrijedna je potvrdi o uspješno završenom Kratkom studiju.«

Članak 5.

U članku 16. stavku 2. riječi »Specijalistički studij diplomacije« zamjenjuju se riječima »Kratki studij«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 130-01/25-01/21
 Urbroj: 521-GT-01-01-25-1
 Zagreb, 13. ožujka 2025.

Ministar
 dr. sc. Gordan Grlić Radman, v. r.
### NN 50/2025 (19.3.2025.), Odluka o proglašenju Nacionalnog dana psihologa

Hrvatski sabor

638

Na temelju članka 81. Ustava Republike Hrvatske, Hrvatski sabor na sjednici 14. ožujka 2025. donio je

ODLUKU

O PROGLAŠENJU NACIONALNOG DANA PSIHOLOGA

I.

Dan 14. ožujka proglašava se Nacionalnim danom psihologa.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/24-01/11
 Zagreb, 14. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 50/2025 (19.3.2025.), Indeks potrošačkih cijena u veljači 2025.

Državni zavod za statistiku

656

Državni zavod za statistiku objavljuje

INDEKS

POTROŠAČKIH CIJENA U VELJAČI 2025.

Indeks potrošačkih cijena u veljači 2025. u odnosu na siječanj 2025. iznosi 99,9.

Klasa: 956-03/25-01/3
 Urbroj: 555-01-04-06-01-25-6
 Zagreb, 17. ožujka 2025.

Glavna ravnateljica
 Lidija Brković, v. r.
### NN 50/2025 (19.3.2025.), Odluka o izmjenama Odluke o porezima Općine Lovran

Općina Lovran

659

Na temelju članka 20. i članka 42. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24) i članka 31. Statuta Općine Lovran (»Službene novine Primorsko-goranske županije« br. 30/09 i 54/12 te »Službene novine Općine Lovran« br. 2/13, 3/13 – ispravak i 8/14 – pročišćeni tekst, 3/18, 7/20 i 3/21), Općinsko vijeće Općine Lovran, na 33. sjednici održanoj 26. veljače 2025. godine, donijelo je

ODLUKU

O IZMJENAMA ODLUKE O POREZIMA OPĆINE LOVRAN

Članak 1.

Mijenja se članak 2. točka 2. Odluke o porezima Općine Lovran (»Narodne novine« broj 151/2023 od 18. prosinca 2023. godine i »Službene novine Općine Lovran« 13/23 od 1. prosinca 2023. godine) na način da umjesto »poreza na kuće za odmor« ima stajati: »porez na nekretnine«.

Članak 2.

Mijenja se članak 4. odluke te sada glasi:

»2. Porez na nekretnine

Porez na nekretnine plaća se u iznosu od 3,90 EUR po četvornom metru (m2) korisne površine na cijelom području Općine Lovran.«

Članak 3.

Mijenja se članak 10. odluke te sada glasi:

III. NADLEŽNOST

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza na potrošnju i poreza na nekretnine obavljat će Općina Lovran putem nadležnih odjela.

PRIJELAZNE I ZAVRŠNE ODREDBE

Članak 4.

Postupci u svezi s utvrđivanjem i naplatom poreza na kuće za odmor, poreza na potrošnju i korištenja javnih površina započeti prema odredbama Odluke o porezima Općine Lovran (»Narodne novine« broj 151/2023 i »Službene novine Općine Lovran« broj 13/23), a koji nisu dovršeni do stupanja na snagu ove Odluke, dovršit će se prema odredbama Odluke o porezima Općine Lovran (»Narodne novine« broj 151/2023 i »Službene novine Općine Lovran« broj 13/23).

Članak 5.

Ova Odluka objavit će se u »Narodnim novinama « i »Službenim novinama Općine Lovran«, a stupa na snagu osmoga dana od dana objave.

Klasa: 024-04/25-01/1

Urbroj: 2170-25-01-25-5

Lovran, 26. veljače 2025.

OPĆINSKO VIJEĆE OPĆINE LOVRAN

Predsjednica
 Patricia Jakupec, v. r.
### NN 50/2025 (19.3.2025.), Rješenje o razrješenju zamjenika predsjednika, članice i dijela zamjenika članova i imenovanju zamjenika predsjednika, člana i dijela zamjenika članova Hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu

VLADA REPUBLIKE HRVATSKE

644

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 14. stavka 1. Sporazuma između Republike Hrvatske i Bosne i Hercegovine o pograničnom prometu, Vlada Republike Hrvatske je na sjednici održanoj 7. ožujka 2025. donijela

RJEŠENJE

O RAZRJEŠENJU ZAMJENIKA PREDSJEDNIKA, ČLANICE I DIJELA ZAMJENIKA ČLANOVA I IMENOVANJU ZAMJENIKA PREDSJEDNIKA, ČLANA I DIJELA ZAMJENIKA ČLANOVA HRVATSKOG DIJELA MJEŠOVITOG POVJERENSTVA ZA PRAĆENJE PROVEDBE SPORAZUMA IZMEĐU REPUBLIKE HRVATSKE I BOSNE I HERCEGOVINE O POGRANIČNOM PROMETU

1. Razrješuje se DRAGAN BABOVIĆ dužnosti zamjenika predsjednika hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu, na koju je imenovan kao predstavnik Ministarstva unutarnjih poslova.

Razrješuje se ŽELJKA ANDRIĆ DORONTIĆ dužnosti članice hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu, na koju je imenovana kao predstavnica Državnog inspektorata.

Razrješuju se dužnosti zamjenici članova hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu:

– LJILJANA MAGLIĆ RADOŠ, na koju je imenovana kao predstavnica Ministarstva unutarnjih poslova

– DENIS KARAKAŠ, na koju je imenovan kao predstavnik Ministarstva vanjskih i europskih poslova

– ŽELJKO FRANJIĆ, na koju je imenovan kao predstavnik Ministarstva financija

– VJEKOSLAV RICOV, dr. med. vet., na koju je imenovan kao predstavnik Državnog inspektorata.

2. Imenuje se TOMISLAV KUFNER zamjenikom predsjednika hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu, kao predstavnik Ministarstva unutarnjih poslova.

Imenuje se DAVOR ZEC članom hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu, kao predstavnik Državnog inspektorata.

Za zamjenike članova hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu imenuju se:

– mr. sc. BILJANA MARIJAN, predstavnica Ministarstva unutarnjih poslova

– MIROSLAV JELIĆ, predstavnik Ministarstva vanjskih i europskih poslova

– IVAN SINČIĆ, predstavnik Ministarstva financija

– ANA TIČINOVIĆ MASNICA, predstavnica Državnog inspektorata.

Klasa: 080-02/25-03/35

Urbroj: 50301-15/07-25-2

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Rješenje o imenovanju glavne tajnice Ministarstva regionalnoga razvoja i fondova Europske unije

VLADA REPUBLIKE HRVATSKE

642

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 7. ožujka 2025. donijela

RJEŠENJE

O IMENOVANJU GLAVNE TAJNICE MINISTARSTVA REGIONALNOGA RAZVOJA I FONDOVA EUROPSKE UNIJE

Imenuje se MARIJA PAVIĆ glavnom tajnicom Ministarstva regionalnoga razvoja i fondova Europske unije, s danom 12. ožujka 2025., na razdoblje od četiri godine.

Klasa: UP/I 080-02/25-01/74

Urbroj: 50301-15/07-25-2

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Rješenje o razrješenju i imenovanju članice Upravnog vijeća Središnjeg registra osiguranika

VLADA REPUBLIKE HRVATSKE

643

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavka 1. Zakona o Središnjem registru osiguranika (»Narodne novine«, br. 159/13., 39/18. i 21/22.), Vlada Republike Hrvatske je na sjednici održanoj 7. ožujka 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA SREDIŠNJEG REGISTRA OSIGURANIKA

1. Razrješuje se MIRNA HORSCH dužnosti članice Upravnog vijeća Središnjeg registra osiguranika, na koju je imenovana kao predstavnica radnika, zbog isteka mandata.

2. Imenuje se MIRNA HORSCH članicom Upravnog vijeća Središnjeg registra osiguranika, kao predstavnica radnika.

Klasa: 080-02/25-03/38

Urbroj: 50301-15/07-25-2

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Rješenje o razrješenju glavne tajnice Ministarstva regionalnoga razvoja i fondova Europske unije

VLADA REPUBLIKE HRVATSKE

641

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 7. ožujka 2025. donijela

RJEŠENJE

O RAZRJEŠENJU GLAVNE TAJNICE MINISTARSTVA REGIONALNOGA RAZVOJA I FONDOVA EUROPSKE UNIJE

Razrješuje se VEDRANA STECCA položaja glavne tajnice Ministarstva regionalnoga razvoja i fondova Europske unije, s danom 11. ožujka 2025., zbog isteka mandata.

Klasa: UP/I 080-02/25-02/54

Urbroj: 50301-15/07-25-2

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Rješenje o razrješenju i imenovanju predsjednice i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

647

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 104. stavaka 3. i 4. Zakona o prijevozu u linijskom i povremenom obalnom pomorskom prometu (»Narodne novine«, broj 19/22.), a u vezi s člankom 8. stavkom 7. Statuta Agencije za obalni linijski pomorski promet, Vlada Republike Hrvatske je na sjednici održanoj 7. ožujka 2025. donijela

RJEŠENJE

O RAZRJEŠENJU I IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Razrješuje se MARIJANA IVIČEK dužnosti predsjednice Upravnog vijeća Agencije za obalni linijski pomorski promet, na koju je imenovana kao predstavnica ministarstva nadležnog za poslove pomorstva, zbog isteka mandata.

Razrješuju se dužnosti članice Upravnog vijeća Agencije za obalni linijski pomorski promet, zbog isteka mandata:

– MELITA ŠTRBIĆ, na koju je imenovana kao predstavnica ministarstva nadležnog za poslove pomorstva

– DORIA TONKOVIĆ, na koju je imenovana kao predstavnica ministarstva nadležnog za poslove pomorstva

– LEA KLAIĆ, na koju je imenovana kao predstavnica ministarstva nadležnog za poslove financija

– dr. sc. DOMINIK PAPARIĆ, na koju je imenovan kao predstavnik ministarstva nadležnog za razvoj otoka.

2. Imenuje se MARIJANA IVIČEK predsjednicom Upravnog vijeća Agencije za obalni linijski pomorski promet, kao predstavnica ministarstva nadležnog za poslove pomorstva.

Za članove Upravnog vijeća Agencije za obalni linijski pomorski promet imenuju se:

– DORIA TONKOVIĆ, predstavnica ministarstva nadležnog za poslove pomorstva

– RENATA BLAŽEVIĆ, predstavnica ministarstva nadležnog za poslove pomorstva

– LEA KLAIĆ, predstavnica ministarstva nadležnog za poslove financija

– dr. sc. DOMINIK PAPARIĆ, predstavnik ministarstva nadležnog za razvoj otoka.

Klasa: 080-02/25-03/37

Urbroj: 50301-15/07-25-4

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Rješenje o razrješenju i imenovanju predsjednika i članova Upravnog vijeća Hrvatske agencije za poljoprivredu i hranu

VLADA REPUBLIKE HRVATSKE

646

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavaka 2. i 4. Zakona o Hrvatskoj agenciji za poljoprivredu i hranu (»Narodne novine«, broj 111/18.), Vlada Republike Hrvatske je na sjednici održanoj 7. ožujka 2025. donijela

RJEŠENJE

O RAZRJEŠENJU I IMENOVANJU PREDSJEDNIKA I ČLANOVA UPRAVNOG VIJEĆA HRVATSKE AGENCIJE ZA POLJOPRIVREDU I HRANU

1. Razrješuje se ŠIME MRŠIĆ dužnosti predsjednika Upravnog vijeća Hrvatske agencije za poljoprivredu i hranu, zbog isteka mandata.

Razrješuju se dužnosti članovi Upravnog vijeća Hrvatske agencije za poljoprivredu i hranu, zbog isteka mandata:

– dr. sc. VLADO GUBERAC

– dr. sc. JURISLAV BABIĆ.

Razrješuje se IVAN HAMPOVČAN dužnosti člana Upravnog vijeća Hrvatske agencije za poljoprivredu i hranu.

2. Imenuje se dr. sc. DARKO DIMIĆ predsjednikom Upravnog vijeća Hrvatske agencije za poljoprivredu i hranu.

Za članove Upravnog vijeća Hrvatske agencije za poljoprivredu i hranu imenuju se:

– dr. sc. VLADO GUBERAC

– dr. sc. TIHOMIR FLORIJANČIĆ

– MARINKO BELJO.

Klasa: 080-02/25-03/33

Urbroj: 50301-15/07-25-3

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Rješenje o razrješenju i imenovanju zamjenika predsjednika, člana i dijela zamjenika članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima

VLADA REPUBLIKE HRVATSKE

645

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 4. stavka 1. Ugovora između Republike Hrvatske i Bosne i Hercegovine o graničnim prijelazima, Vlada Republike Hrvatske je na sjednici održanoj 7. ožujka 2025. donijela

RJEŠENJE

O RAZRJEŠENJU I IMENOVANJU ZAMJENIKA PREDSJEDNIKA, ČLANA I DIJELA ZAMJENIKA ČLANOVA HRVATSKOG DIJELA MJEŠOVITOG POVJERENSTVA ZA PRAĆENJE PROVEDBE UGOVORA IZMEĐU REPUBLIKE HRVATSKE I BOSNE I HERCEGOVINE O GRANIČNIM PRIJELAZIMA

1. Razrješuje se DRAGAN BABOVIĆ dužnosti zamjenika predsjednika hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, na koju je imenovan kao predstavnik Ministarstva unutarnjih poslova.

Razrješuje se VJEKOSLAV RICOV, dr. med. vet., dužnosti člana hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, na koju je imenovan kao predstavnik Državnog inspektorata.

Razrješuju se dužnosti zamjenici članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima:

– DENIS KARAKAŠ, na koju je imenovan kao predstavnik Ministarstva vanjskih i europskih poslova

– KREŠIMIR KOLARIĆ, na koju je imenovan kao predstavnik Ministarstva financija

– IGOR RADIĆ, na koju je imenovan kao predstavnik Ministarstva pomorstva, prometa i infrastrukture

– ŽELJKA ANDRIĆ DORONTIĆ, na koju je imenovana kao predstavnica Državnog inspektorata.

2. Imenuje se TOMISLAV KUFNER zamjenikom predsjednika hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, kao predstavnik Ministarstva unutarnjih poslova.

Imenuje se DAVOR ZEC članom hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima, kao predstavnik Državnog inspektorata.

Za zamjenike članova hrvatskog dijela Mješovitog povjerenstva za praćenje provedbe Ugovora između Republike Hrvatske i Bosne i Hercegovine o graničnim prijelazima imenuju se:

– MIROSLAV JELIĆ, predstavnik Ministarstva vanjskih i europskih poslova

– HELENA ŠTANGRET, predstavnica Ministarstva financija

– dr. sc. DUŠKA KUNŠTEK, predstavnica Ministarstva mora, prometa i infrastrukture

– VJEKOSLAV RICOV, dr. med. vet., predstavnik Državnog inspektorata.

Klasa: 080-02/25-03/36

Urbroj: 50301-15/07-25-2

Zagreb, 7. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Odluka o izmjeni Odluke o osnivanju i imenovanju članova Stručnog povjerenstva za koncesije

VLADA REPUBLIKE HRVATSKE

640

Na temelju članka 51. stavaka 1. i 7. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 13. ožujka 2025. donijela

ODLUKU

O IZMJENI ODLUKE O OSNIVANJU I IMENOVANJU ČLANOVA STRUČNOG POVJERENSTVA ZA KONCESIJE

I.

U Odluci o osnivanju i imenovanju članova Stručnog povjerenstva za koncesije (»Narodne novine«, broj 13/24.), u točki II. podstavak 3. mijenja se i glasi:

» – mr. sc. Antonio Bebek, Ministarstvo gospodarstva, stalni član«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/93

Urbroj: 50301-15/28-25-2

Zagreb, 13. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Odluka o umanjenju plaće i dodataka na plaću zaposlenicima u sustavu osnovnog i srednjeg školstva te znanosti i visokog obrazovanja za vrijeme sudjelovanja u štrajku

Vlada Republike Hrvatske

639

Na temelju članka 1. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 18. ožujka 2025. donijela

ODLUKU

O UMANJENJU PLAĆE I DODATAKA NA PLAĆU ZAPOSLENICIMA U SUSTAVU OSNOVNOG I SREDNJEG ŠKOLSTVA TE ZNANOSTI I VISOKOG OBRAZOVANJA ZA VRIJEME SUDJELOVANJA U ŠTRAJKU

I.

Zaposlenicima u sustavu osnovnog i srednjeg školstva te znanosti i visokog obrazovanja, koji sudjeluju u štrajku najavljenom Vladi Republike Hrvatske dopisom Nezavisnog sindikata zaposlenih u srednjim školama Hrvatske, Školskog sindikata Preporod te Nezavisnog sindikata znanosti i visokog obrazovanja, od 14. ožujka 2025., koji obuhvaća osnovnoškolske i srednjoškolske ustanove te ustanove iz područja znanosti i visokog obrazovanja kojima se sredstva za plaće osiguravaju u državnom proračunu, s početkom 19. ožujka 2025. u 8,00 sati kao jednodnevni štrajk i koji će se progresivno nastaviti do ispunjenja štrajkaških zahtjeva, umanjit će se plaća i dodaci na plaću razmjerno vremenu sudjelovanja u štrajku, počevši od 19. ožujka 2025.

II.

Zaposlenicima iz točke I. ove Odluke za cijelo vremensko razdoblje sudjelovanja u štrajku uplatit će se obvezni doprinosi.

III.

Radi održivosti fiskalne politike u uređenju sustava plaća u javnom sektoru, zadužuje se Ministarstvo znanosti, obrazovanja i mladih da, u okviru svojih ovlaštenja, osigura provedbu članka 216. Zakona o radu (»Narodne novine«, br. 93/14., 127/17., 98/19., 151/22., 46/23. i 64/23. – Odluka Ustavnog suda Republike Hrvatske), na način da javnim ustanovama i drugim pravnim osobama u sustavu osnovnog i srednjeg školstva te znanosti i visokog obrazovanja kojima se sredstva za plaće osiguravaju iz državnog proračuna, dostavi odgovarajuću uputu o umanjenju plaće i dodataka na plaću zaposlenima razmjerno vremenu sudjelovanja u štrajku.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/113
 Urbroj: 50301-04/25-25-2
 Zagreb, 18. ožujka 2025.

Predsjednik
 mr. sc. Andrej Plenković, v. r.
### NN 50/2025 (19.3.2025.), Pravilnik o izmjenama i dopunama Pravilnika o primjeni Konvencije o radu pomoraca iz 2006. godine

MINISTARSTVO MORA, PROMETA I INFRASTRUKTURE

653

Na temelju članka 125. stavka 6. Pomorskog zakonika (»Narodne novine« br. 181/2004, 76/2007, 146/2008, 61/2011, 56/2013, 26/2015 i 17/2019) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O PRIMJENI KONVENCIJE O RADU POMORACA IZ 2006. GODINE

Članak 1.

U članku 3. Pravilnika o primjeni Konvencije o radu pomoraca iz 2006. godine (»Narodne novine« br. 122/2016 i 42/2019) iza stavka 2. dodaje se novi stavak 3. koji glasi:

»(3) Ministarstvo će poduzeti sve raspoložive mjere, uključujući i suradnju s predstavnicima države zastave broda te predstavnicima države iz koje pomorac dolazi, kako bi se olakšao postupak povratnog putovanja pomorca, uključujući slučajeve kada se pomorac smatra napuštenim u smislu stavka 2. ovog članka.«.

Članak 2.

U članku 5. stavku 3. točka g) mijenja se i glasi:

»g) naziv brodara ili registriranog vlasnika ako se razlikuje od brodara;«.

Članak 3.

U članku 8. stavku 3. točka g) mijenja se i glasi:

»g) naziv brodara ili registriranog vlasnika ako se razlikuje od brodara;«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-02/12
 Urbroj: 530-04-3-1-25-1
 Zagreb, 6. ožujka 2025.

Ministar
 Oleg Butković, v. r.
### NN 52/2025 (21.3.2025.), Zakon o izmjeni Zakona o porezu na dodanu vrijednost

HRVATSKI SABOR

673

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POREZU NA DODANU VRIJEDNOST

Proglašavam Zakon o izmjeni Zakona o porezu na dodanu vrijednost, koji je Hrvatski sabor donio na sjednici 14. ožujka 2025.

Klasa: 011-02/25-02/26
 Urbroj: 71-10-01/1-25-2
 Zagreb, 18. ožujka 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O POREZU NA DODANU VRIJEDNOST

Članak 1.

U Zakonu o porezu na dodanu vrijednost (»Narodne novine«, br. 73/13., 99/13., 148/13., 153/13., 143/14., 115/16., 106/18., 121/19., 138/20., 39/22., 113/22., 33/23., 114/23., 35/24. i 152/24.) u članku 38. stavku 4. riječi: »31. ožujka 2025.« zamjenjuju se riječima: »31. ožujka 2026.«.

U stavku 5. riječi: »31. ožujka 2025.« zamjenjuju se riječima: »31. ožujka 2026.«.

PRIJELAZNA I ZAVRŠNA ODREDBA

Članak 2.

Ministar financija uskladit će Pravilnik o porezu na dodanu vrijednost (»Narodne novine«, br. 79/13., 85/13., 160/13., 35/14., 157/14., 130/15., 1/17., 41/17., 128/17., 1/19., 1/20., 1/21., 73/21., 41/22., 133/22., 43/23., 1/24., 39/24. i 16/25.) s odredbama ovoga Zakona u roku od 30 dana od dana stupanja na snagu ovoga Zakona.

Članak 3.

Ovaj Zakon objavit će se u »Narodnim novinama«, a stupa na snagu 30. ožujka 2025.

Klasa: 022-02/25-01/16
 Zagreb, 14. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 52/2025 (21.3.2025.), Zakon o izmjeni Zakona o vlasništvu i drugim stvarnim pravima

HRVATSKI SABOR

674

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O VLASNIŠTVU I DRUGIM STVARNIM PRAVIMA

Proglašavam Zakon o izmjeni Zakona o vlasništvu i drugim stvarnim pravima, koji je Hrvatski sabor donio na sjednici 14. ožujka 2025.

Klasa: 011-02/25-02/27
 Urbroj: 71-10-01/1-25-2
 Zagreb, 18. ožujka 2025.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O VLASNIŠTVU I DRUGIM STVARNIM PRAVIMA

Članak 1.

U Zakonu o vlasništvu i drugim stvarnim pravima (»Narodne novine«, br. 91/96., 68/98., 137/99. – Odluka Ustavnog suda Republike Hrvatske, 22/00. – Odluka Ustavnog suda Republike Hrvatske, 73/00., 114/01., 79/06., 141/06., 146/08., 38/09., 153/09., 143/12., 152/14., 81/15. – pročišćeni tekst i 94/17. – ispravak pročišćenog teksta) članak 358.a mijenja se i glasi:

»(1) Odredbe članaka 354. do 358. ovoga Zakona ne odnose se na državljane i pravne osobe iz država članica Europske unije, država ugovornica Europskoga gospodarskog prostora te država članica Organizacije za ekonomsku suradnju i razvoj (OECD) ili država pristupnica Kodeksa o liberalizaciji kretanja kapitala i Kodeksa o liberalizaciji nevidljivih transakcija. Te osobe stječu pravo vlasništva nekretnina pod pretpostavkama koje vrijede za stjecanje prava vlasništva za državljane Republike Hrvatske i pravne osobe sa sjedištem u Republici Hrvatskoj.

(2) Odredba stavka 1. ovoga članka ne isključuje mogućnost donošenja mjera opravdanih razlozima javnog morala, javnog poretka ili sigurnosti, zaštite zdravlja, mjera potrebnih za zaštitu osnovnih sigurnosnih interesa, kao i mjera potrebnih za ispunjenje obveza vezanih uz očuvanje međunarodnog mira i sigurnosti.

(3) Odredbe ovoga članka ne odnose se na poljoprivredno zemljište sukladno posebnom zakonu.«.

PRIJELAZNA I ZAVRŠNA ODREDBA

Članak 2.

Započeti postupci stjecanja prava vlasništva nekretnina stranih fizičkih i pravnih osoba na području Republike Hrvatske koji nisu dovršeni do dana stupanja na snagu ovoga Zakona dovršit će se prema odredbama Zakona o vlasništvu i drugim stvarnim pravima (»Narodne novine«, br. 91/96., 68/98., 137/99. – Odluka Ustavnog suda Republike Hrvatske, 22/00. – Odluka Ustavnog suda Republike Hrvatske 73/00., 114/01., 79/06., 141/06., 146/08., 38/09., 153/09., 143/12., 152/14., 81/15. – pročišćeni tekst i 94/17. – ispravak pročišćenog teksta).

Članak 3.

Ovaj Zakon objavit će se u »Narodnim novinama«, a stupa na snagu danom pristupanja Republike Hrvatske u članstvo OECD-a.

Klasa: 022-02/24-01/134
 Zagreb, 14. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 52/2025 (21.3.2025.), Odluka o dodjeli odlikovanja Reda Danice hrvatske s likom Franje Bučara, za izniman sportski uspjeh i osvajanje srebrne medalje u rukometu na 29. Svjetskom prvenstvu u rukometu 2025., te osobiti doprinos promociji sporta i ugleda Republike Hrvatske u svijetu

PREDSJEDNIK REPUBLIKE HRVATSKE

675

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman sportski uspjeh i osvajanje srebrne medalje u rukometu na 29. Svjetskom prvenstvu u rukometu 2025., te osobiti doprinos promociji sporta i ugleda Republike Hrvatske u svijetu, odlikuju se

DAGUR SIGURDSSON

DOMAGOJ (Ivan) DUVNJAK

LUKA (Dražen) CINDRIĆ

FILIP (Željko) GLAVAŠ

MARIN (Marinko) JELINIĆ

IGOR (Ante) KARAČIĆ

LUKA LOVRE (Joško) KLARICA

DOMINIK (Tomislav) KUZMANOVIĆ

TIN (Siniša) LUČIN

MARKO (Nikola) MAMIĆ

DAVID (Jozo) MANDIĆ

MATEO (Ivica) MARAŠ

IVAN (Zoran) MARTINOVIĆ

LOVRO (Goran) MIHIĆ

VERON (Alvaro) NAČINOVIĆ

IVANO (Niko) PAVLOVIĆ

IVAN (Mirko) PEŠIĆ

ZVONIMIR (Renato) SRNA

JOSIP (Josip) ŠIMIĆ

MARIN (Pero) ŠIPIĆ

MARIO (Pave) ŠOŠTARIĆ

MATIJA (Damir) ŠPIKIĆ

LEON (Predrag) ŠUŠNJA.

Klasa: 060-03/25-14/01
 Urbroj: 71-05-01/4-25-01
 Zagreb, 10. ožujka 2025.

Predsjednik
 Republike Hrvatske
 Zoran Milanović, v. r.
### NN 52/2025 (21.3.2025.), Odluka o dodjeli priznanja Povelja Republike Hrvatske Hrvatskom rukometnom savezu

PREDSJEDNIK REPUBLIKE HRVATSKE

677

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju, poticanju i razvoju rukometnog sporta u Republici Hrvatskoj od osamostaljenja, te postignutim vrhunskim sportskim rezultatima u zemlji i inozemstvu, dodjeljuje se

HRVATSKOM RUKOMETNOM SAVEZU.

Klasa: 061-01/25-01/01
 Urbroj: 71-05-01/4-25-01
 Zagreb, 10. ožujka 2025.

Predsjednik
 Republike Hrvatske
 Zoran Milanović, v. r.
### NN 52/2025 (21.3.2025.), Odluka o dodjeli priznanja Povelja Republike Hrvatske Valteru (Đino) Matoševiću i Denisu (Milan) Špoljariću

PREDSJEDNIK REPUBLIKE HRVATSKE

678

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za izniman uspjeh hrvatske rukometne reprezentacije osvajanjem srebrne medalje na 29. Svjetskom prvenstvu u rukometu 2025., kojem su pridonijeli svojim profesionalnim trenerskim iskustvom, te osobiti doprinos promociji sporta i ugleda Republike Hrvatske, dodjeljuje se

VALTERU (Đino) MATOŠEVIĆU

DENISU (Milan) ŠPOLJARIĆU.

Klasa: 061-01/25-01/02
 Urbroj: 71-05-01/4-25-01
 Zagreb, 10. ožujka 2025.

Predsjednik
 Republike Hrvatske
 Zoran Milanović, v. r.
### NN 52/2025 (21.3.2025.), Odluka o upisu ulovnih ribarskih plovila udičarskim alatima u Registar ulovnih plovila ICCAT-a (ICCAT Record of BFT Catching Vessels) u 2025. godini

Ministarstvo poljoprivrede, šumarstva i ribarstva

684

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.), u vezi s člankom 3. stavkom 2. Pravilnika o ribolovnim mogućnostima i raspodjeli državne kvote u 2025. godini za ribolov plavoperajne tune (Thunnus thynnus) (»Narodne novine«, broj 30/25.) te člancima 4. i 5., člankom 7. stavkom 6. i člankom 9. Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19., 77/19., 147/20., 116/21., 53/22., 143/23. i 3/25.), ministar poljoprivrede, šumarstva i ribarstva donosi

ODLUKU

O UPISU ULOVNIH RIBARSKIH PLOVILA UDIČARSKIM ALATIMA U REGISTAR ULOVNIH PLOVILA ICCAT-a (ICCAT Record of BFT Catching Vessels) U 2025. GODINI

I.

Ovom Odlukom određuju se:

– popis plovila koja zadovoljavaju uvjete i kriterije za upis u Registar ulovnih plovila ICCAT-a

– individualne kvote za ulov plavoperajne tune udičarskim alatima po plovilima u 2025. godini.

II.

Pravo na upis u Registar ulovnih plovila ICCAT-a za ribolov plavoperajne tune udičarskim alatima u 2025. godini ostvaruju plovila s pripadajućim individualnim kvotama, kako slijedi:

|  |  |  |  |  |
| --- | --- | --- | --- | --- |
| Redni broj | CFR broj | Registarska oznaka plovila | ICCAT broj | Individualna kvota za 2025. godinu (kg) |
| 1. | HRV000001354 | 563-VD | ATEU0HRV00098 | 10.000 |
| 2. | HRV000001002 | 8-TP | ATEU0HRV00100 | 9.968 |
| 3. | HRV000015522 | 797-BG | ATEU0HRV00106 | 10.668 |
| 4. | HRV000001609 | 700-VD | ATEU0HRV00142 | 10.917 |
| 5. | HRV000002120 | 212-TI | ATEU0HRV00237 | 6.577 |
| 6. | HRV000017810 | 242259-PU | ATEU0HRV00360 | 11.040 |
| 7. | HRV000015428 | 184493-VD | ATEU0HRV00241 | 9.438 |
| 8. | HRV000016981 | 2440-PU | ATEU0HRV00325 | 10.655 |
| 9. | HRV000016180 | 179674-KŽ | ATEU0HRV00327 | 9.249 |
| 10. | HRV000017080 | 403-TI | ATEU0HRV00334 | 10.837 |
| 11. | HRV000017214 | 649-RV | ATEU0HRV00342 | 10.276 |
| 12. | HRV000017584 | 259727-VD | ATEU0HRV00355 | 10.375 |

III.

Plovila iz točke II. ove Odluke autorizirana su za ribolov plavoperajne tune udičarskim alatima od dana dostave rješenja kojim se odobrava ribolov plavoperajne tune do 31. prosinca 2025. godine, ili do iskorištenja individualne kvote, što god nastupi prije.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/25-01/13

Urbroj: 525-12/718-25-1

Zagreb, 27. veljače 2025.

Potpredsjednik Vlade i
 ministar
 David Vlajčić, v. r.
### NN 52/2025 (21.3.2025.), Odluka o dodjeli odlikovanja Reda hrvatskog pletera, za izniman sportski uspjeh hrvatske rukometne reprezentacije osvajanjem srebrne medalje na 29. Svjetskom rukometnom prvenstvu 2025. kojem su pridonijeli svojim profesionalnim iskustvom i podrškom

PREDSJEDNIK REPUBLIKE HRVATSKE

676

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom hrvatskog pletera, za izniman sportski uspjeh hrvatske rukometne reprezentacije osvajanjem srebrne medalje na 29. Svjetskom rukometnom prvenstvu 2025., kojem su pridonijeli svojim profesionalnim iskustvom i podrškom, odlikuju se

DOMAGOJ (Zoran) GAJSKI

ŽELJKO (Josip) KERCEL

IVICA (Mate) MARAŠ

SAŠA (Aljoša) MATEJČIĆ

ZDRAVKO (Andrija) MIRILOVIĆ

JOSIP (Ivica) REŽIĆ

ŠIME (Žarko) TOMAŠEVIĆ

IVICA (Mijo) UDOVIČIĆ.

Klasa: 060-03/25-17/01
 Urbroj: 71-05-01/4-25-01
 Zagreb, 10. ožujka 2025.

Predsjednik
 Republike Hrvatske
 Zoran Milanović, v. r.